አሥር ሴቶች የተካተቱበት የጠቅላይ ሚኒስትሩ አዲሱ ካቢኔ በፓርላማ ፀደቀ
የሕዝብ ተወካዮች ምክር ቤት ማክሰኞ ጥቅምት 6 ቀን 2011 ዓ.ም. የአስፈጻሚ አካላትን ሥልጣንና ተግባር ለመወሰን የቀረበው ረቂቅ አዋጅ ላይ ሰፊ ውይይት ካደረገ በኃላ፣ እስካሁን የነበሩትን 28 የሚኒስቴር መሥሪያ ቤቶች ወደ 19 በማጠፍ በሙሉ ድምፅ አፀደቀ፡፡ ከዛሬ ጀምሮ የጠቅላይ ሚኒስትር ዓብይ አህመድ (ዶ/ር) ካቢኔ ለመጀመሪያ ጊዜ አሥር የሴት ሚኒስትሮች ሲኖሩት፣ አዳዲስ የሚኒስቴር መሥሪያ ቤቶች ተዋቅረዋል፡፡ በተጨማሪም የፕላንና ልማት ኮሚሽን ሃያኛው የካቢኔ አባል እንዲሆን ተወስናል፡፡ ከአፈ ጉባዔነታቸው መልቀቂያ አቅርበው በተነሱት ወ/ሮ ሙፈሪያት ካሚል የሚመራው አዲሱ የሰላም ሚኒስቴር ሰላምና የሕግ የበላይነት በኢትዮጵያና በአካባቢው አገሮች ለማስፈን እንዲሠራ የተመሠረተ መሆኑ ሲገለጽ፣ የብሔራዊ መረጃና ደኅንነት አገልግሎት፣ የኢንፎርሜሽን መረብ ደኅንነት ኤጀንሲ (ኢንሳ)፣ የፌዴራል ፖሊስና የፋይናንስ ደኅንነት መረጃ ማዕከልን በበላይነት ይመራል፡፡ ከዚህ ቀደም የቀድሞው የፌዴራልና የአርብቶ አደር ጉዳዮች ልማት ሚኒስቴር የነበረውን ሥልጣንና ተግባር ይረከባል፡፡ እንደ አዲስ ለተዋቀረው የጠቅላይ ሚኒስትሩ ካቢኔ ብቃት አላቸው ተብለው የተመደቡት ሚኒስትሮች ሹመት፣ በጠቅላይ ሚኒስትሩ አቅራቢነት በፓርላማው ሙሉ ድምፅ ይሁንታ አግኝቶ ቃለ መሃላ ፈጽመዋል፡፡  የካቢኔ አባላቱም የሚከተሉት ናቸው፡፡ 1. የሰላም ሚኒስቴር - ወ/ሮ ሙፈሪያት ካሚል2. የአገር መከላከያ ሚኒስቴር - ወ/ሮ አይሻ መሐመድ (ኢንጂነር)3. የገንዘብና ኢኮኖሚ ሚኒስቴር - አቶ አህመድ ሺዴ4. ጠቅላይ ዓቃቤ ሕግ - አቶ ብርሃኑ ፀጋዬ5. የግብርና ሚኒስቴር - አቶ ኡመር ሁሴን6. የንግድና ኢንዱስትሪ ሚኒስቴር - ወ/ሮ ፈትለወርቅ ገብረ እግዚአብሔር7. የገቢዎች ሚኒስቴር - ወ/ሮ አዳነች አቤቤ8.የኢኖቬሽንና ቴክኖሎጂ ሚኒስቴር - ጌታሁን መኩሪያ (ዶ/ር)9.የትራንስፖርት ሚኒስቴር - ወ/ሮ ዳግማዊት ሞገስ10.የከተማ ልማትና ኮንስትራክሽን ሚኒስቴር - አቶ ዣንጥራር ዓባይ11. የውኃ፣ መስኖና ኢነርጂ ሚኒስቴር  - ስለሺ በቀለ (ዶ/ር፣ ኢንጂነር)12. የትምህርት ሚኒስቴር - ጥላዬ ጌቴ (ዶ/ር)13. የማዕድና ነዳጅ ሚኒስቴር - አቶ ሳሙኤል ሆርቆ14. የውጭ ጉዳይ ሚኒስቴር - ወርቅነህ ገበየሁ (ዶ/ር)15. የጤና ጥበቃ ሚኒስቴር - አሚን አማን (ዶ/ር) 16. የሳይንስና ከፍተኛ ትምህርት ሚኒስቴር - ሒሩት ወልደ ማርያም (ዶ/ር)17.የሴቶች፣ ሕፃናትና ወጣቶች ጉዳይ ሚኒስቴር - ወ/ት የዓለም ፀጋይ አሰፋ18. የሠራተኛና ሀገር አቀፍ ዜና ጉዳይ ሚኒስቴር -  ኤርጎጌ ተስፋዬ (ዶ/ር)19. የባህልና ቱሪዝም ሚኒስቴር  - ሒሩት ካሳው (ዶ/ር)20. የፕላንና የልማት ኮሚሽን - ወ/ት ፍፁም አሰፋ